Aktuálna informácia

Člen nášho združenia a autor viacerých publikácií pod názvom **Kto bol kto v cestovnom ruchu na Slovensku (**1. a 2. diel), **Kto bol kto v cestovnom ruchu na Slovensku – Vladimír Medzihradský – nestor cestovného ruchu na Orave** ako aj publikácie **Kto bol kto v lanovej doprave na Slovensku,** prof. Ing. Peter Patúš, PhD**.,** pripravuje ďalšiu publikáciu pod názvom **Kto bol kto v cestovnom ruchu na Slovensku – Ivan Sútóris – nestor cestovného ruchu na Slovensku** venovanú tejto významnej osobnosti cestovného ruchu a zakladateľovi ZZLaV na Slovensku**.**

Jej spracovanie však vyžaduje spoluprácu množstva ľudí, ktorí Ing. Sutórisa poznajú, spolupracovali s ním, boli jeho priatelia, či dokonca rodinní príslušníci. Dovoľujeme si preto obrátiť sa na Vás s prosbou o poskytnutie relevantných informácií o ňom, vrátane prípadnej fotodokumentácie, vzájomnej korešpondencie a najmä osobných spomienok na neho po stránke pracovnej aj osobnej autorovi uvedenej publikácie. Pokiaľ ide o fotodokumentáciu a kópie korešpondencie, môžete ich posielať poštou na doleuvedenú adresu, alebo scanovanú na e- mailovú adresu: peter.patus1@gmail.com. Všetku dokumentáciu zaslanú poštou Vám autor vráti po jej spracovaní na Vašu adresu. Osobné spomienky prosím zasielajte e- mailom na horeuvedenú e-mailovú adresu v rozsahu jednej až dvoch strán textu formátu A 4 (cca 1 800 znakov na stranu).

Veríme, že sa nám spoločne podarí zostaviť dielo, ktoré bude dôstojne reprezentovať celoživotné dielo a život Ing. Ivana Sutórisa. Ďakuje Vám vopred za spoluprácu.

 prof. Ing. Peter Patúš, PhD.

 Nám. Ľ. Štúra 10

 974 05 Banská Bystrica